CELEX: 32021D0740
Language: lt
Date: 2021-05-04 00:00:00
Title: Komisijos įgyvendinimo sprendimas (ES) 2021/740 2021 m. gegužės 4 d. dėl veiksmo, kurio ėmėsi Jungtinės Karalystės sveikatos ir saugos tarnyba, kad pagal Europos Parlamento ir Tarybos reglamento (ES) Nr. 528/2012 55 straipsnio 1 dalį būtų leidžiama tiekti rinkai ir naudoti biocidinį produktą „Isopropanol Solution“, pratęsimo (pranešta dokumentu Nr. C(2021) 3037) (Tekstas autentiškas tik anglų kalba)

2021 5 6   
               
               
                  LT
               
               
                  Europos Sąjungos oficialusis leidinys
               
               
                  L 159/11
               
            
         KOMISIJOS ĮGYVENDINIMO SPRENDIMAS (ES) 2021/740
         2021 m. gegužės 4 d.
         dėl veiksmo, kurio ėmėsi Jungtinės Karalystės sveikatos ir saugos tarnyba, kad pagal Europos Parlamento ir Tarybos reglamento (ES) Nr. 528/2012 55 straipsnio 1 dalį būtų leidžiama tiekti rinkai ir naudoti biocidinį produktą „Isopropanol Solution“, pratęsimo
         
            
               (pranešta dokumentu Nr. C(2021) 3037)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 55 straipsnio 1 dalies trečią pastraipą, kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 straipsniu,
         kadangi:
         
                     (1)
                  
                  
                     2020 m. birželio 26 d. Jungtinės Karalystės sveikatos ir saugos tarnyba (toliau – kompetentinga institucija) pagal Reglamento (ES) Nr. 528/2012 55 straipsnio 1 dalies pirmą pastraipą priėmė sprendimą leisti iki 2020 m. gruodžio 23 d. tiekti rinkai ir naudoti biocidinį produktą „Isopropanol Solution“ (toliau – veiksmas). Pagal to reglamento 55 straipsnio 1 dalies antrą pastraipą kompetentinga institucija informavo Komisiją ir kitų valstybių narių kompetentingas institucijas apie veiksmą ir jį pagrindė;
                  
               
                     (2)
                  
                  
                     remiantis kompetentingos institucijos pateikta informacija, veiksmas buvo būtinas siekiant apsaugoti visuomenės sveikatą. 2020 m. kovo 11 d. Pasaulio sveikatos organizacija (PSO) paskelbė, kad koronaviruso ligos (COVID-19) protrūkis gali būti laikomas pandemija. Jungtinės Karalystės vyriausybė paskelbė, kad Jungtinei Karalystei kyla didelė rizika, tad 2020 m. kovo 23 d. įsigaliojo ribojamosios priemonės. Kaip prevencinę kovos su COVID-19 plitimu priemonę ir alternatyvą rankų plovimui vandeniu ir muilu PSO rekomenduoja naudoti alkoholinius rankų dezinfekantus;
                  
               
                     (3)
                  
                  
                     „Isopropanol Solution“ sudėtyje yra veikliosios medžiagos propan-2-olio. Propan-2-olį leidžiama naudoti 1-o tipo biocidiniams produktams (asmens higienos produktams), apibrėžtiems Reglamento (ES) Nr. 528/2012 V priede, gaminti;
                  
               
                     (4)
                  
                  
                     nuo COVID-19 pandemijos protrūkio pradžios Jungtinėje Karalystėje itin išaugo rankų dezinfekantų paklausa, todėl tokių gaminių trūkumas tapo beprecedentis. Iki veiksmo pradžios Jungtinėje Karalystėje pagal Reglamentą (ES) Nr. 528/2012 buvo leidžiama naudoti labai nedaug rankų dezinfekantų. COVID-19 kelia didelę grėsmę Jungtinės Karalystės visuomenės sveikatai, tad siekiant kontroliuoti jo plitimą būtini papildomi rankų dezinfekantai;
                  
               
                     (5)
                  
                  
                     2020 m. gruodžio 9 d. Komisija gavo motyvuotą kompetentingos institucijos prašymą, pateiktą remiantis Reglamento (ES) Nr. 528/2012 55 straipsnio 1 dalies trečia pastraipa, pratęsti šį veiksmą. Motyvuotas prašymas buvo pateiktas susirūpinus, kad COVID-19 gali kelti grėsmę visuomenės sveikatai ir po 2020 m. gruodžio 23 d., tad, atsižvelgiant į tai, būtina leisti tiekti rinkai papildomus rankų dezinfekantus siekiant suvaldyti COVID-19 keliamą grėsmę;
                  
               
                     (6)
                  
                  
                     infekcijos dažnis Jungtinėje Karalystėje didėja, todėl, kompetentingos institucijos nuomone, rankų dezinfekantų paklausa dar labiau išaugs. Veiksmą būtina pratęsti atsižvelgiant į tikėtiną paklausos augimą;
                  
               
                     (7)
                  
                  
                     kompetentinga institucija paragino bendroves, kurioms leista taikyti nukrypti leidžiančias nuostatas dėl rankų dezinfekantų po 2020 m. kovo 11 d., kuo skubiau kreiptis dėl produkto autorizacijos įprasta tvarka. Tačiau kol kas kompetentinga institucija negavo jokių naujų paraiškų dėl produkto autorizacijos įprasta tvarka;
                  
               
                     (8)
                  
                  
                     kadangi COVID-19 ir toliau kelia pavojų visuomenės sveikatai, o Jungtinėje Karalystėje to pavojaus neįmanoma tinkamai suvaldyti, jei papildomų rankų dezinfekantų neleidžiama tiekti rinkai, tikslinga leisti kompetentingai institucijai pratęsti šį veiksmą;
                  
               
                     (9)
                  
                  
                     atsižvelgiant į Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) 126 straipsnyje nurodyto pereinamojo laikotarpio pabaigą, šis sprendimas turėtų būti taikomas iki 2020 m. gruodžio 31 d. Tačiau kalbant apie Jungtinę Karalystę, kiek tai susiję su Šiaurės Airija, Sąjungos teisė toliau taikoma pasibaigus pereinamajam laikotarpiui pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį. Atsižvelgiant į tai, kad veiksmo galiojimas baigėsi 2020 m. gruodžio 23 d., šis sprendimas turėtų būti taikomas atgaline data;
                  
               
                     (10)
                  
                  
                     šiame sprendime numatytos priemonės atitinka Biocidinių produktų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Jungtinės Karalystės sveikatos ir saugos tarnyba gali iki 2020 m. gruodžio 31 d. pratęsti veiksmą, kuriuo leidžiama tiekti rinkai ir naudoti biocidinį produktą „Isopropanol Solution“.
            Tačiau Jungtinės Karalystės, kiek tai susiję su Šiaurės Airija, atžvilgiu ji gali šį veiksmą pratęsti iki 2022 m. birželio 27 d.
         
         
            2 straipsnis
            Šis sprendimas skirtas Jungtinės Karalystės sveikatos ir saugos tarnybai.
            Jis taikomas nuo 2020 m. gruodžio 24 d.
         
         
            Priimta Briuselyje 2021 m. gegužės 4 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 167, 2012 6 27, p. 1.